burgasdotpro/wikipedia huggingface dataset:
Fiat money

Fiat money (do slovenčiny obyčajne prekladané ako fiat peniaze, k ostatným prekladom pozri nižšie) alebo – ak ide o mince alebo papierové peniaze – aj fiat currency, alebo skrátene fiat, je anglický výraz, ktorý má v literatúre viacero podobných ale odlišných definícií, najmä:
Uvedený zoznam definícií nie je úplný. Vnútornou hodnotou (angl. "intrinsic value") sa myslí hodnota látky, z ktorej sú peniaze vyrobené, pri nepeňažnom použití (napr. vnútorná hodnota zlatých peňazí je vysoká, vnútorná hodnota papierových peňazí je veľmi nízka, vnútorná hodnota peňazí na bežnom účte je prakticky nulová).
Termín.
Termín pochádza z anglického „fiat“ + „money“. Fiat (slovo z latinčiny) je podľa Oxford English Dictionary v angličtine buď samotné latinské „nech sa stane“ alebo nariadenie, príkaz, autorizácia, tu konkrétne od vlády, že sa peniaze stávajú zákonným platidlom (teda nariadenie o nútenom obehu peňazí). Money sú peniaze. Do slovenčiny sa „fiat money“ zvykne prekladať aj ako "peniaze s núteným obehom" alebo "nekryté peniaze" alebo zriedkavo "fiduciárne peniaze". Všetky tieto preklady sú však nepresné: prvé dva totiž zodpovedajú iba niektorým z možných definícií „fiat money“ a tretí existuje aj v angličtine ako samostatný termín "fiduciary money", ktorý je len v jednej z jeho viacerých možných definícií zhodný s fiat money. Preklad výrazu "fiat currency" ako "fiat mena" je nesprávny z toho dôvodu, že „currency“ tu neznamená „menu“, ale obeživo, teda mince a papierové peniaze.
Fiat S.p.A.

Fiat S.p.A. môže byť:
Binder

Binder môže byť:
GG Allin

Kevin Michael „GG“ Allin (rodený Jesus Christ Allin, * 29. august 1956 – 28. jún 1993) bol americký punk rockový spevák a skladateľ, ktorý vystupoval a spolupracoval s viacerými hudobnými skupinami. GG Allin je všeobecne známy pre svoje živé vystúpenia, v ktorých často používal transgresívne umenie, vrátane koprofágie, sebazmrzačenia a útokov na publikum. V hudobnej činnosti bol plodný a nahral viacero piesní nielen v punk rocku ale aj v hovorenom slove, rocku a country. Jeho extrémne politicky nekorektné texty zahŕňali témy ako mizogýnia, pedofília a rasizmus. Z tohto dôvodu bol názor na jeho tvorbu polarizovaný. 
Jeho hudba bola často zle nahraná, v limitovanej distribúcii a mala negatívnu kritiku. Napriek týmto faktorom, si Allin udržiaval svoju popularitu a fanúšikovskú základňu, ktorá sa po jeho smrti rozrástla. Hoci Allin niekoľko rokov pred smrťou sľuboval, že spácha samovraždu na javisku, zomrel 28. júna 1993 na neúmyselné predávkovanie heroínom.
Rex Walheim

Rex Joseph Walheim (* 10. október 1962, Redwood City, Kalifornia, USA) je americký astronaut. Letel ako letový špecialista v raketopláne na misiách STS-110, STS-122 a STS-135. Pri misiách vykonal päť výstupov do otvoreného priestoru s celkovým trvaním 36 hodín a 23 minút.
Životopis.
Vzdelanie a vojenská kariéra.
Walheim doštudoval strednú školu v San Carlos v roku 1980 a o štyri roky neskôr získal bakalársky titul v odbore mechanického inžinierstva na University of California v meste Berkeley. V roku 1989 získal titul magistra v odbore priemyselného inžinierstva na University of Houston. 
Walheim vstúpil do Vzdušných síl spojených štátov ako podporučík v máji 1984. V októbri 1986 bol preložený do Johnson Space Center v Houstone kde pracoval ako inžinier na podvozkoch raketoplánov a brzdách. V auguste 1989 bol prevelený na Letecké a kozmické veliteľstvo v Colorado Springs, kde bol riaditeľom programu modernizácie radarov protiraketovej obrany. V roku 1991 bol vybraný do školy pre testovacích pilotov, kutz absolvoval na Edwards Air Force Base v Kalifornii. po dokončení kurzu lietal na strojoch General Dinamics F-16 Fighting Falcon, pôsobil aj ako projektový manažér. 
Vstup do NASA.
Rex Walheim bol vybraný do NASA v roku 1996. Po dvojročnom výcviku bol kvalifikovaný ako letový špecialista. Po prvý raz letel do vesmíru v roku 2002 na misii STS-110, ktorej cieľom bola doprava a montáž nosníku S-0 na Medzinárodnú vesmírnu stanicu. Walheim pri nej uskutočnil dve vesmírne prechádzky (EVA). Druhý raz štartoval na misii STS-122, ktorá dopravila k ISS európsky laboratórny modul Columbus. Walheim uskutočnil tri EVA. V roku 2011 letel na misii STS-135, ktorej cieľom bolo zásobovanie ISS. zároveň to bol posledný let raketoplánu. 
Súkromie.
Walheim je ženatý s Margie Dotsonovou a majú spolu dve deti. Medzi jeho záľuby patrí futbal, turistika, lyžovanie a softball.
Cathedral Quarter (Derby)

Cathedral Quarter (po slovensky: Katedrálna štvrť) je jedna z piatich oblastí v centre anglického mesta Derby, nesúci svoje meno podľa Derbyjské katedrály Všetkých svätých. Je ohraničená cestou St. Alkmund's Way na severe, ulicou Ford Street na západe, riekou Derwent na východe a ulicami Albert Street a Victoria Street na juhu. Štvrť je obchodným, nákupným i kultúrnym centrom, v ktorom sa nachádza mnoho turistických atrakcií. Medzi ne patrí napríklad Múzeum a umelecká galéria mesta Derby, Derbyjská centrálna knižnica, Derbské priemyselné múzeum, umelecké centrum Derby QUAD, cechový dom, turistické informačné centrum a samozrejme Derbyjská katedrála. Budova priemyselného múzea je začiatkom rady tovární údolí Derwentu, ktoré dokazujú významnú úlohu mesta pri priemyselnej revolúcii a dnes patrí medzi svetové dedičstvo UNESCO. V Katedrálnej štvrti sa koná aj mnoho vonkajších akcií.
INTP

INTP môže byť:
Hypersomnia

Hypersomnia alebo nadmerná spavosť je stav, pri ktorom človek abnormálne dlho alebo abnormálne často spí. Jej opakom je nespavosť. K najčastejším príčinám patrí hypotyreóza, alkoholizmus a chronické zlyhanie srdca.
Katedrála svätého Bartolomeja

Katedrála svätého Bartolomeja môže byť:
Kavita

Kavita je pojem, ktorý sa v medicíne (patologická anatómia, rádiológia) používa na popis hrubostennej dutiny vyplnenej vzduchom, lokalizovanej takmer výhradne v pľúcach. Vzniká tak, že pôvodne solídne ložisko (granulomatózny zápal, nádor) podľahne v centrálnej časti nekróze a tento nekrotický materiál sa „vydrénuje“ cez priedušky. Najčastejšou príčinou jej vzniku je tuberkulóza, no jej príčinou môžu byť i iné ochorenia, napríklad rakovina. Kavita nie je synonymom abscesu.
Zatienenie charakteru mliečneho skla

Zatienenie charakteru mliečneho skla, v odbornej literatúre často používané v podobe anglického výrazu "„ground-glass opacity“" alebo v skratke "GGO", je termín používaný v rádiológii, ktorého význam sa líši podľa toho, či sa vzťahuje k opisu nálezu na rtg snímke alebo na snímke z HRCT vyšetrenia hrudníka.
Na rtg snímke hrudníka je termín definovaný ako obyčajne rozsiahle zníženie vzdušnosti pľúcneho parenchýmu podobné hmle bez ostro definovateľných okrajov, ktoré spôsobuje, že tiene pľúcnych ciev sú nezreteľné.
Na HRCT vyšetrení hrudníka je termín definovaný ako lokálne alebo difúzne zvýšenie denzity pľúcneho parenchýmu takého stupňa, že umožňuje rozlíšiť jednotlivé pľúcne cievy a priedušky.
Pľúcny parenchým

Pľúcny parenchým je všeobecný termín, ktorý sa vzťahuje na tú časť pľúc, kde anatomicky prebieha výmena plynov medzi krvou a vonkajším prostredím. Anatomicky sem patria respiračné bronchioly, ductuli et sacculi alveolares a pľúcne mechúriky (alveoli pulmonis). Často sa používa i v širšom význame pre pľúcne tkanivo ako celok, obklopujúce veľké priedušky.
Ohňová pumpa

Ohňová pumpa je nástroj na zakladanie ohňa známy už od staroveku. V minulosti sa na jeho výrobu používali tradičné materiály ako napríklad drevo či paroh. Neskôr sa začali vyrábať aj z kovov.
Skladá sa z dutého cylindru a piestu, ktorý do dutiny presne zapadá.
Postup použitia.
Na dno dutiny sa vloží práchno (spráchnivelé drevo, zuholnatená látka, opálená bavlnená šnúra...), ďalej sa do nej vloží piest a rýchlim úderom smerom dolu sa stlačený vzduch zohreje na teplotu až 260 °C, ktorá postačuje na vznietenie práchna. To sa rýchlo vyklopí do chumáča slamy alebo jemných triesok a pomaly rozfúka.
Denzita

Denzita môže byť:
Billy Waters

Billy Waters bol černoch, žijúci na prelome 18. a 19. storočia v Londýne. Zarábal si spevom, hrou na husle a bavením divadelných hostí svojím „osobitým šaškováním“. Stal sa slávnym roku 1821, kedy sa objavil ako postava v hre Williama Thomasa Moncrieffa "Tom and Jerry, or Life in London" ("Tom a Jerry čiže život v Londýne").
Životopis.
Billy Waters sa stal známym ako žobrák v uliciach Londýna, kde hral na husle a bavil návštevníkov smerujúcich do divadla výmenou za polpenny. Jeho vzhľad charakterizovali africký pôvod, námornícka uniforma, drevená noha, husle a tiež operený klobúk. Podľa niektorých zdrojov prišiel o svoju pravú nohu, keď ako námorník spadol zo sťažňa lode, podľa iných o ňu však prišiel v boji počas americkej vojny za nezávislosť. Musel živiť svoju ženu a dve deti a v osemdesiatych rokoch 18. storočia si zarábal ako pouličný muzikant pred divadlom Adelphi. Svojim „osobitým šaškováním“ sa stal Waters tak preslávený, že mu dokonca bolo ponúknuté, aby v divadelnom predstavení hral sám seba.
Billy Waters bol jednou z londýnskych postáv, ktoré sa roku 1821 objavili v hre "Tom and Jerry, or Life in London", Moncrieffove adaptácii knihy Pierce Egana "Life in London, or Days and Nights of Jerry Hawthorne and his elegant friend Corinthian Tom" ("Život v Londýne čiže dni a noci Jerryho Hawthorna a jeho elegantného priateľa Corinthiana Toma"). V tejto dobe bol Waters jedným z desiatich tisícov ľudí afrického pôvodu, žijúcich v Anglicku. Bol veľmi chudobný a hovorí sa tiež, že ho od trestu dvakrát zachránila jeho protéza.
Na konci svojho života bol Waters vďaka svojej popularite a úcte svojich druhov ľudovo zvoleným „kráľom žobrákov“ v londýnskej farnosti St Giles. Jeho malá námornícka penzia ho nechala tak chudobným, že musel predať svoje husle a podľa niektorých aj drevenú nohu, ale tá bola opotrebovaním bezcenná. Waters ochorel a musel vstúpiť do chudobinca v St Giles, kde po desiatich dňoch roku 1823 zomrel. Je pochovaný na cintoríne svätého Pankráca v Londýne.
Časť Watersovy veršované poslednej vôle v origináli a slovenskom preklade:
Dedičstvo.
Po Watersovej smrti boli pre ľudí, ktorí na neho radi spomínali, vyrábané jeho figuríny, a to najmä Staffordshirskou, ale aj derbyjskou továrňou. Niektoré z týchto figurín sa teraz nachádzajú v múzeách, napríklad jedna z derbyjského porcelánu (na obrázku vpravo) sa teraz nachádza v expozícii Múzea a umelecké galérie mesta Derby. Derbyjská porcelánka Stevenson &amp; Hancock vyrábala Watersovy figuríny takmer celých štyridsať rokov po jeho smrti. Modelovaním od Edwarda Keysa sa pokúšala poraziť konkurenciu v podobe lacnejších Staffordshirských keramických figurín.
Existuje tiež skica Billyho Watersa od Thomasa Lorda Busbyho, pochádzajúca z jeho knihy "Costume of the Lower Orders of London" (v preklade "Oblečenie nižších londýnskych vrstiev"). Jedna Watersova realistickejšia maľba je však pripisovaná Sirovi Davidovi Wilkiemu.
Hustota

Hustota môže byť:
Bulharská ríša

Bulharská ríša (iné názvy: bulharský štát, bulharské cárstvo, bulharské kráľovstvo alebo zriedkavo bulharské cisárstvo) môže byť tradične:
Bulharské cárstvo alebo Bulharské kráľovstvo alebo zriedkavo Bulharské cisárstvo bol aj oficiálny názov štátu na území Bulharska v rokoch 19081946, pozri Bulharské cárstvo (1908 – 1946)
Bulharská ríša môže byť aj Veľké Bulharsko.
Bulharský štát môže byť aj ktorýkoľvek štát Bulharov.
Veľké Bulharsko

Veľké Bulharsko alebo Veľkobulharská ríša môže byť:
Bulharská volžsko-kamská ríša

Bulharská volžsko-kamská ríša (iné názvy: Volžsko-kamské Bulharsko, Povolžské Bulharsko, Volžské Bulharsko, Veľké Bulharsko) bol štát vo východnej časti európskej časti Ruska v povodí stredného toku Volgy a dolného toku Kamy od prvej polovice 10. storočia do roku 1241. Hlavným mestom bol Bolgar. 
Vytvorili ho Protobulhari. V roku 695 prijal islam a jeho kultúru. Patril medzi najvyspelejšie oblasti vtedajšej východnej Európy. V roku 1241 si ho podmanili Mongoli.
Prsná bradavka

Prsná bradavka (iné názvy: prsníková bradavka, mamila, hlávka prsníka, papila, lat. "mamilla, papilla mammae, papilla mammmaria") je kožný útvar cicavcov (okrem rodov ježura a vtákopysk) na prsníku v okolí vyústenia mliečnych žľiaz, ktorý slúži na cicanie materinského mlieka. U človeka má podobu kužeľovitého výbežku uprostred prsníka.
Človek.
U žien slúži v období laktácie na dojčenie. Aj u mužov je bradavka vývodom fyziologicky funkčných mliečnych žliaz, ale mužská laktácia je výnimočná. Každý človek má jeden pár bradaviek, vzácne sa vyskytnú vývojové anomálie, kedy je na mliečnej lište vyvinutých viac párov bradaviek. Pri vzrušení (ale aj napríklad vplyvom chladu) dochádza k zväčšeniu a stuhnutiu bradaviek.
Poruchy.
V niektorých prípadoch sa stáva, že bradavka nevystupuje z prsníka, ale je tzv. vpadnutá do neho. V tomto prípade sa hovorí o tzv. vpáčenej bradavke, ktorá spôsobuje značné problémy v psychike ženy a v správnej funkcii dojčenia dieťaťa. Ide väčšinou o vrodenú chybu, ktorú možno riešiť pomocou plastickej chirurgie. V prípade, že sa vpáčené bradavky objavia až v priebehu života, môže to napovedať o nádorovom bujnení v prsníku. Na druhej strane sa problém vpáčenej bradavky často objavuje u dievčat v čase puberty a ide len o dočasný jav.
Dvorec prsníka

Dvorec prsníka (iné názvy: dvorček prsníka, prsníkový dvorček/dvorec, prsný dvorček/dvorec, dvorček/dvorec prsnej bradavky, dvorec, dvorček, areola; ) je kruhová (sú možné odchýlky) oblasť okolo bradavky na prsníku, ktorá má tmavšie sfarbenie oproti okolitej koži. V prsnom dvorci sú u žien umiestnené vývody mliečnych žliaz, ktoré slúžia na dojčenie. To je tiež dôvod tmavej farby dvorca. Každý prsný dvorec má zhruba 15 – 20 takých zakončení.
Farba dvorca sa líši podľa typu kože od svetlo ružovej po tmavo hnedú. Svetlejšie typy majú svetlejší, ľudia s tmavším typom pokožky majú tmavší dvorec. U niektorých ľudí môže byť prsný dvorec takmer nebadateľný. Počas tehotenstva získa dvorec tmavší odtieň. Táto zmena je väčšinou nevratná.
Pľúcny acinus

Pľúcny acinus alebo pľúcny acínus (lat. "acinus pulmonalis") je koncová jednotka pľúcneho parenchýmu, kde dochádza k výmene plynov medzi krvou a vonkajším prostredím. 
Ide o časť periférne od terminálneho bronchiolu, posledného vetvenia prieduškového stromu. Obsahuje ductus ducti alveolares a pľúcne mechúriky (alveoly). Priemer acinu je 6 až 10 mm. Tri až 24 acinov tvorí sekundárny pľúcny lobulus.
Acinus je zložený zo štruktúr, ktoré sú pod rozlišovacou schopnosťou počítačovej tomografie, nedajú sa preto v súčasnosti in vivo priamo zobraziť. Nahromadenie patologického obsahu v acinoch (ktoré sú za normálnych okolností vyplnené vzduchom) sa pri HRCT vyšetrení pľúcneho parenchýmu prejaví vo forme zle definovaných nodulárnych opacít.
Pinxtonský porcelán

Pinxtonský porcelán je označenie pre porcelán, vytvorený Johnom Cokeom a Williamom Billingsleym v Pinxtonu (dedine v anglickom grófstve Derbyshire).
História.
Pinxtonská porcelánka bola založená na ploche prenajatej treťom synom reverenda D'Ewese Cokea, ktorý začal spolupracovať s podnikateľom a maliarom porcelánu Williamom Billingsleym. Billingsley, ktorý začínal v derbyjské porcelánke, bol teraz známy kvalitou svojich malieb, ale zaujímal sa aj o zlepšenie postupu na výrobu porcelánu, ktorý podľa niektorých získal od Zachariaha Boremana. Nakoniec však podnik opustil a založil si v Mansfieldu dielňu, kde zdobil dovážaný porcelán. John Coke v Pinxtonské porcelánke pokračoval od roku 1799 do roku 1806, pričom v rokoch 1801 a 1802 spolupracoval s novým partnerom Henrym Banksom.
V apríli 1806 si Coke vzal Susannu Wilmotovou a výrobu porcelánu udržiaval až do roku 1813 John Cutts, ktorý tu predtým pracoval ako dekoratér. Cokeov záujem prešiel od porcelánu k ťažbe uhlia v Pinxtonu, načo sa celá rodina presťahovala do domu Debdale Hall.
Dedičstvo.
O pinxtonský porcelán sa zaujíma skupina ľudí vzniknutá roku 1996. Táto spoločnosť publikuje knihy a tiež organizuje expozície. Čajová kanvica na obrázku vyššie zobrazuje Brookhill Hall, ktorý bol domovom Johna Cokea. Toto dielo patrí do zbierky pinxtonského porcelánu v Derbskom múzeu.
Anatolij Jakovlevič Soloviov

Anatolij Jakovlevič Soloviov (; * 16. január 1948, Riga) je bývalý sovietsky (ruský) kozmonaut. V rokoch 1988 - 1998 absolvoval celkovo 5 kozmických misii na stanicu Mir, pričom bol v poradí 205. kozmonaut sveta a vo vesmíre strávil celkovo 651 dní a 2 minúty. Je držiteľom svetového rekordu v počte výstupov do otvoreného vesmíru (16) a v celkovom čase strávenom v otvorenom vesmíre (82 hodín a 22 minút).
Životopis.
Narodil sa v Rige. Pôvodne študoval na matematicko-fyzikálnej fakulte Litovskej štátnej univerzity, neskôr prešiel na vojenskú leteckú školu a stal sa profesionálnym vojenským pilotom, pričom dosiahol hodnosti poručíka a na rôznych lietadlách nalietal vyše 1 500 hodín. 
V roku 1976 absolvoval výcvik v Stredisku prípravy kozmonautov J. A. Gagarina a stal sa členom vojenského oddielu kozmonautov CPK, pričom pôvodne sa pripravoval ako pilot raketoplánu Buran. Svoj prvý kozmický let absolvoval v júni 1988 ako veliteľ medzinárodnej sovietsko-bulharskej misie Sojuz TM-5 na stanicu Mir. Jeho druhou misiou bol dlhodobý let na stanicu Mir v lodi Sojuz TM-9 v roku 1990, pričom ako veliteľ základnej posádky na nej strávil 179 dní. Tretia misia v lodi Sojuz TM-15 roku 1992 - 1993 predstavovala opäť dlhodobý let na stanicu, pričom tentokrát na nej Soloviov strávil 188 dní. V roku 1995 bol členom letu STS-71 raketoplánu Atlantis, ktorý sa prvýkrát spojil so stanicou Mir. Soloviov ako člen základnej posádky prestúpil na stanicu a po 75 dňoch pobytu na nej sa vrátil na Zem v lodi Sojuz TM-21. Jeho poslednou vesmírnou misiou bol 197 dňový pobyt na Mire, na ktorý štartoval aj pristál loďou Sojuz TM-26, pričom počas neho absolvoval 7 výstupov do otvoreného vesmíru.
Počas svojich vesmírnych misii Soloviov absolvoval celkovo 16 kozmických vychádzok a stal sa tak rekordmanom v ich počte a v súhrnnom čase strávenom v otvorenom vesmíre, ktorý činí 82 hodín a 22 minút.
A Prospect of Derby

A Prospect of Derby (po slovensky "Rozhľad na Derby") je maľba neznámeho autora z roku 1725, ktorá ukazuje podobu anglického mesta Derby v prvej polovici 18. storočia. Teraz je obraz umiestnený v Múzeu a galérii mesta Derby, ktoré ho v roku 2004 kúpilo od európskeho zberateľa umenia. Nachádza sa v miestnosti s Hansonským monoxylom (2011).
Opis.
Naľavo je vyobrazený dom zvaný Castlefield, ktorý bol sídlom rodiny Borrowových. V Derbyjském múzeu sa nachádzajú aj obrazy Isaaca, Thomasa a Ann Borrowových. Vľavo od centra je Exeter House, ktorý dnes už nestojí, ale známym sa stal vďaka tomu, že tu bol ubytovaný princ Karol Eduard Stuart, ktorý sa práve tu rozhodol neútočiť na Londýn, ale začať ústup späť do Škótska. Veľké budovy v pravej časti obrazu sú továrne, ktorých zariadenia poháňala voda z rieky Derwent. Jedna z tovární už neexistuje, ale druhá je sídlom priemyselného múzea a tiež patrí na zoznam svetového dedičstva UNESCO.
Charles Sylvester

Charles Sylvester (* 1774 – † 1828) bol chemik a vynálezca narodený v Sheffielde.
Životopis.
Sylvester sa narodil v roku 1774 v Sheffielde, ktorý sa vtedy nachádzal ešte v Derbyshire. Oženil sa roku 1798 a o deväť rokov neskôr sa presťahoval do Derby, kde pracoval s Williamom Struttom. Ten vybudoval Derbyjskú kráľovskú ošetrovňu. Sylvester bol nápomocný v projektovaní originálneho vykurovacieho systému pre novú nemocnicu. Svoje myšlienky publikoval v knihe "The Philosophy of Domestic Economy; as exemplified in the mode of Warming, Ventilating, Washing, Drying, &amp; Cooking... in the Derbyshire General Infirmary" (t.j. Filozofia vnútornej ekonómie ako je znázornená v spôsobe vyhrievania, ventilácie, umývania, sušenia a varenia... v Derbyshirskej všeobecnej nemocnici). Publikácia bola vydaná v roku 1819.
Sylvester so Struttom boli členmi Derbyjskej filozofickej spoločnosti Erasmusa Darwina.
Busta Charlesa Sylvestera vymodeloval Francis Leggatt Chantrey a jedna z jej kópií je umiestnená v Múzeu a umeleckej galérii mesta Derby.
Nágarí

Nágarí môže byť:
Thomas Christopher Hofland

Thomas Christopher Hofland (* 1777, Worksop, Spojené kráľovstvo – † 3. január 1843, Royal Leamington Spa) bol anglický maliar a učiteľ.
Životopis.
Narodil sa vo Worksope a bol študentom Johna Rathbona. Začal učiť v Kew a roku 1805 sa presťahoval do Derby. Tu pracoval do roku 1808. V roku 1810 sa Hofland stal druhým manželom úspešnej spisovateľky Barbary Hoflandovej. V Kráľovskej akadémii vystavil 72 obrazov, ale hlavný zdroj príjmu bolo písanie jeho manželky. Bol zakladateľom Spoločnosti britských umelcov. Tu vystavil vyše 100 malieb. Hovorilo sa, že túto spoločnosť pomohol založiť preto, že nemohol byť členom Kráľovskej akadémie.
Tri roky pred smrťou navštívil Taliansko. Zomrel na rakovinu v kúpeľnom meste Royal Leamington Spa.
Dedičstvo.
Hoflandove maľby a následné rytiny sú umiestnené vo Vládnej umeleckej zbierke a v múzeách alebo galériách v Portsmouthe, Derby a Sheffielde.
Acinus

Acinus alebo zriedkavejšie acínus (lat. "acinus" = bobuľa hrozna) môže byť v medicíne:
Bradavka

Bradavka alebo papila môže byť:
Bradavka môže byť aj v strojárstve: malý prelis pri bradavkovom zváraní, pozri pod bradavkové zváranie
Papila môže byť aj:
ISCED 0

ISCED 0 je prvá úroveň vzdelávania v medzinárodnej stupnici UNESCO ISCED na úrovni predprimárneho vzdelávania v materských školách. 
Štátny vzdelávací program ISCDo.
Ministerstvo školstva SR určuje pre túto úroveň štátny vzdelávací program (ŠTVP), ktorý je východiskom pre tvorbu školského vzdelávacieho programu. 
V ŠTVP sú v zmysle zákona rozpracované (jadro programu tvoria):
jeho súčasťou je:
Hlavný cieľ.
Hlavným cieľom predprimárneho vzdelávania je rozvoj dieťaťa po stránke perceptuálno-motorickej, kognitívnej, sociálnej, aby bolo pripravené na školské vzdelávanie a na život v spoločnosti. Východiskom je jedinečnosť dieťaťa, aktívne učenie a začleňovanie do skupiny a kolektívu.
Kľúčové kompetencie - predstavujú súhrn vedomostí, zručností, schopností, postojov, ktoré majú deti získať v MŠ, aby boli pripravené vzdelávať sa ďalej v ZŠ.
Kompetencie sa rozvíjajú prostredníctvom zmysluplnej a cieľavedomej výchovno - vzdelávacej činnosti.
V MŠ sa rozvíjajú tieto kompetencie:
Vzdelávacie štandardy.
Vzdelávacie štandardy:
Názov ŠTVP je Dieťa a svet. Tvoria ho 4 tematické okruhy: Ja som, Kultúra, Príroda, Ľudia. Tematické okruhy sa plnia integrovane, vzájomne sa prelínajú a dopĺňajú. Každý tematický okruh zahŕňa 3 vzdelávacie oblasti:
Vzdelávacie oblasti zahŕňajú podoblasti – pohybovú, zdravotnú, prírodovednú, matematicko-logickú, jazykovú, komunikatívnu, etickú, vlasteneckú, informačnú, umelecko-expresívnu ( hudobnú, výtvarnú, literárnu), pracovnú.
Do programu sú zaradené aj prierezové témy – dopravná výchova, environmentálna, multikultúrna, mediálna, výchova k tvorivosti, rozvoj predčitateľskej gramotnosti, ochrana života a zdravia, osobnostný a sociálny rozvoj, informačno – komunikačné technológie.
Obsah výchovy a vzdelávania má rámcový charakter. Rozpracúva sa na podmienky MŠ v školskom vzdelávacom programe a konkretizuje sa v plánoch výchovno - vzdelávacej činnosti.
ŠTVP nie je členený podľa vekových kategórií.
Predpokladá uplatňovanie moderných vyučovacích metód (napr. situačné metódy), efektívnych spôsobov učenia – zážitkové, kooperatívne učenie.
Kladie dôraz na podnetné a tvorivé prostredie a priaznivú sociálno – emocionálnu klímu MŠ.
Rozvoj kompetencií.
V MŠ sa rozvíjajú tieto kompetencie:
Výslovnosť gréčtiny

Výslovnosť gréčtiny môže byť:
Hyundai i10

Hyundai i10 (v Malajzii Inokom i10) je päťdverový päťmiestny automobil vyrábaný juhokórejskou automobilkou Hyundai v indickom meste Čennaj. Výroba začala 31. októbra 2007, keď nahradil Hyundai Atos. V roku 2010 na Parížskom autosalóne bol predstavený modernizovaný model.
Motory.
Vozidlo sa pôvodne vyrábalo len s motorom s objemom 1,1 l. Ten mal výkon 48 kW (66 koní) a bol použitý aj u vozidiel Kia Picanto a Hyundai Atos. Neskôr pribudol motor s objemom 1,2 a s rovnakou produkciou emisií. Zástupcom vznetových motorov je len motor 1,1 l CRDi, ktorý má výkon 55 kW (75 koní).
Dieter Arnold

Dieter Arnold, Prof. Dr. (* 1936, Heidelberg) je nemecký egyptológ a archeológ, kurátor egyptského oddelenia Metropolitného múzea umenia v New Yorku. Venuje sa archeologickým vykopávkam v Egypte pre múzeum a vedie výskum staroegyptskej architektúry.
Roku 1963 promoval na Univerzite v Mníchove (LMU) s prácou "Wandrelief und Raumfunktion in ägyptischen Tempeln des Neuen Reiches". Pracoval pre Nemecký archeologický inštitút (DAI) v Káhire na vykopávkach v Dahšúre, Dejr el-Bahrí a at-Tarífe. V rokoch 19791984 pôsobil ako profesor na Viedenskej univerzite. Dnes pracuje ako kurátor egyptského oddelenia pre newyorské Metropolitné múzeum a riadi jeho archeologické aktivity v Egypte. Spolupracuje so svojou manželkou Dorotheou, ktorá tiež pracuje pre múzeum ako predsedníčka nadácie Lily Acheson Wallace.
Dieter Arnold sa špecializuje na výskum architektúry starovekého Egypta. Riadi vykopávky Metropolitného múzea v Dahšúre a Lište.
Subotica

Subotica (, , ) je mesto na severe Srbska, druhé najväčšie v autonómnej provincii Vojvodina. 
Je správne centrum Severobáčskeho obvodu a najsevernejšie mesto v Srbsku. Nachádza sa zhruba 10 km južne od maďarských hraníc. Etnicky je veľmi rôznorodé, no miernu väčšinu si udržuje obyvateľstvo maďarskej národnosti, nasledované Srbmi a inými juhoslovanskými menšinami. 
V blízkosti mesta prechádza dôležitá medzinárodná cesta E75, spájajúca Nový Sad, Belehrad a zvyšok Balkánu s Maďarskom.
Dejiny.
Subotica sa v písomných prameňoch prvýkrát spomína 7. mája 1391, no osídlenie v okolí je oveľa staršie. Rozvoj mesta je poznačený jeho polohou, kedy bol dlhé desaťročia pohraničným mestom Uhorska s Osmanskou ríšou. 
Neustále výboje viedli k častému sťahovaniu obyvateľstva, čo spôsobilo etnickú rôznorodosť. V Subotici tak okrem Maďarov žili Nemci, Slováci, Židia, Bulhari a Srbi. Často sa striedala vrchnosť, no i pomenovanie mesta a z pôvodného Zabadka malo ďalších viac ako 200 názvov. 
Turci mesto obsadili v roku 1542 a vládli v ňom až do roku 1686, kedy bola Subotica spolu s celým Uhorskom obsadená vojskami Habsburskej monarchie. Súčasťou Uhorska mesto zostalo až do roku 1918, kedy sa stalo súčasťou Kráľovstva SHS a neskôr Juhoslávie. Koncom 19. storočia nastal rozvoj mesta a vybudovali sa školy, pošta, železnica a rozvíjal priemysel. Druhá svetová vojna zmenila národnostné zloženie obyvateľstva, keď mesto opustili najmä Nemci a Židia.
Sremska Mitrovica

Sremska Mitrovica (historický slovenský názov "Sriemska Mitrovica", , , , v staroveku sa jeho časť volala Sirmium (po slovensky aj Sriem, Srem, Srjem), je mesto na severozápade Srbska. Leží v regióne Sriem v autonómnej provincii Vojvodina. V roku 2002 v ňom žilo 39 041 obyvateľov.
Dejiny.
Starovek a stredovek.
Mesto existuje už od čias Rímskej ríše, kedy bolo ako Sirmium hlavným mestom prefektúry Ilýria. Bolo dôležitou križovatkou a z tohto obdobia sa zachovalo mnoho pamiatok. Po páde ríše sa stalo centrom kresťanstva a konalo sa tu niekoľko cirkevných koncilov. V 6. storočí mesto obsadili Avari, o niekoľko storočí neskôr Bulhari. Od roku 1521 patrilo Osmanskej ríši a kresťanských Srbov začali vytláčať moslimovia.
Rímski cisári.
V meste a jeho okolí sa narodilo desať cisárov:
Posledný cisár zjednotenej ríše Theodosius I. (378 – 395) bol v meste korunovaný.
Novovek.
Od roku 1718 sa Sremska Mitrovica stala súčasťou habsburského Rakúska, ktoré ju spočiatku začlenilo do Slavónskej vojenskej hranice (nazývanej aj Slavónska krajina), pohraničného nárazového územia s Osmanskou ríšou. V roku 1881 sa stalo centrom Sriemskej župy a v 20 storočí sa stalo súčasťou Kráľovstva SHS a neskôr Juhoslávie.
Na začiatku 40. rokov sa stala súčasťou fašistického Chorvátska a okupovali ju nemecké vojská. Dochádzalo k násilným represiám proti srbskému obyvateľstvu, ktoré ukončila až oslobodzujúca Červená armáda 1. novembra 1944. Sremska Mitrovica sa následne stala súčasťou autonómnej republiky Vojvodina a nastal jej rozvoj. Od občianskej vojny v Juhoslávii má mesto takmer výhradne srbské obyvateľstvo.
Niflheim

Niflheim (starosev. Niflheimr) je v severskej mytológii jeden z deviatich svetov. Slovo Niflheimr sa objavuje len v dvoch zdrojoch – Gylfaginning a Hrafnagaldr Odins. Je to ríša chladu, zimy, hmly, temnoty a ľadu. Predstavuje opak Muspelheimu, ríše ohňa.
Zo studne Hvergelmir sem pramení dvanásť ľadových riek. Do Niflheimu viedol jeden koreň jaseňa Yggdrasilu. Pánom Zeme ľadu je had (niekedy červ, alebo drak) Nidhögg – symbol a zdroj všetkéo zla na svete. Ovíja sa okolo Stromu sveta a bez ustania ohlodáva jeho korene vo snahe ho čo najviac poškodiť.Toto ohryzovanie, vyvoláva zemetrasenie. Každý deň k nemu zletí orol, ktorý je priateľom bohov a hada napadá.
Etymológia.
Slovo "nifl" býva spojované so staroseverským "Nifol" (temný) a nemeckým "Nebel" (hmla).
Balchašské jazero

Balchašské jazero ( - Balkaš Köli) je jazero v Kazachstane a jedno z najväčších v Ázii (podľa rozlohy 16. najväčšie na svete). Nachádza sa na juhovýchode Kazachstanu v bezodtokovej oblasti. Jazero napĺňa sedem väčších riek. Najväčšie sú Ili, Karatal a Aqsu.
Jazero má rozlohu , ale rovnako ako Aralské jazero sa zmenšuje. Dôvodom je využívanie vody na zavlažovanie, priemysel a vodohospodárstvo. Jazero je rozdelené úzkym prielivom na dve časti. Západná časť obsahuje sladkú vodu ale východná časť je slaná. Východná časť je približne 1,7 krát hlbšia ako západná časť. Najväčšie mesto v okolí sa nazýva rovnako, Balchaš a má približne 66 000 obyvateľov. Medzi najväčšie priemyselné aktivity v oblasti patrí ťažba (meď), spracovanie rudy a rybolov.
Objem jazera je s priemernou hĺbkou 5,8 a najväčšou 25,6 m. Jeho povodie má rozlohu .
Vostok (jazero)

Vostok (po rusky doslova Východ) je najväčšie podľadovcové jazero v Antarktíde. Ľadová pokrývka izoluje jazero 400 000 rokov, ale voda v jazere môže byť izolovaná od 15 do 25 miliónov rokov. Jazero je pomenované podľa korvety "Vostok", ruského moreplavca Bellinsgauzena. 
Jazero sa nachádza blízko polárnej stanice Vostok pod povrchom ľadovej pokrývky, ktorá je vo výške . Hladina vody jazera je približne pod povrchom ľadu, čo je približne 500 metrov pod hladinou mora. Jazero meria na dĺžku a v najširšom bode je široké . Jeho rozloha je , čo je približne rovnako ako Ontárijské jazero, ale s trojnásobným objemom vody. Priemerná hĺbka je a objem je asi . Jazero je brázdou rozdelené na dve hlboké časti. Voda nad brázdou je hlboká cca v porovnaní so v severnej a v južnej časti.
Jazero bolo objavené v roku 1996 britskými a ruskými vedcami V máji 2005 bol na jazere objavený ostrov. Vo februári 2012 sa do jazera cez jeho ľadovú prikrývku prvýkrát prevŕtali ruskí vedci.
Sriem (historické územie)

Sriem (iné názvy: Srem, zriedkavo Srjem, Syrmia, Sirmia, srb. "Srem", chorv. "Srijem", lat. "Sirmium, Syrmium, Syrmia", nem. "Syrmien, Sirmien", maď. "Szerém (ség)", tur. "Sirem") je historické resp. geografické územie vo východnej Slavónii medzi Sávou a Dunajom v dnešnom Srbsku a Chorvátsku. Srbská časť administratívne tvorí Sriemsky obvod, chorvátska časť je súčasťou najmä Vukovarsko-sriemskej župy.
Dejiny.
Meno má podľa mesta Sirmium, ktorého zrúcaniny sú dnes súčasťou mesta Sremska Mitrovica. Toto mesto bývalo v staroveku hlavným mestom Dolnej Panónie, v časoch rímskeho cisárstva sa stalo význačným obchodným mestom a dôležitým zbrojiskom proti Dákom. Neskôr sa mesto stalo hlavným mestom rímskej provincie. Čoskoro tu bolo založené biskupstvo (Sriemske biskupstvo). 
Po sťahovaní národov mesto zaniklo a jeho meno sa začalo používať na označenie okolitej krajiny. V 6. – 7. storočí územie obsadili Slovania. Na konci 8. storočia územie dobyli Frankovia. Okolo roku 827 až 829 dobyli územie Bulhari. Roku 1018 územia dobyla spolu s Bulharskom Byzantská ríša úkladným zavraždením tamojšieho vojvodu Sermona. Z dôvodu vtedajšieho administratívneho začlenenia v Byzantskej ríši (Sriemska thema) sa od týchto čias až do začiatku 14. storočia ako Sriem označovala aj dnešná Mačva (vtedy Dolný Sriem). V roku 1073 Sriem dobylo Uhorsko. V rokoch 1127 a 1152 dobývali územie opäť Byzantínci, ktorí sa ho na krátky čas zmocnili, ale už v roku 1165 ho zas vrátili Uhorsku. V rokoch 1282 – 1316 v Dolnom Srieme vládol tzv. sriemsky kráľ Štefan Dragutin ako uhorský vazal.
Územie bolo často pustošené nájazdmi osmanských Turkov, až ho napokon v rokoch 1521 a 1524 a 1538 definitívne dobyli. Turci tu administratívne vytvorili Sriemsky sandžak. 
V rokoch 1688 a 1718 bolo územie dobyté od Turkov a (Karlovským mierom z roku 1699 aj oficiálne) vrátené Habsburgovcom a začlenené do Vojenskej hranice. Od roku 1745 bola severozápadná časť súčasťou habsburského (uhorského) Slavónskeho kráľovstva ako Sriemska župa (okrem rokov 1848 – 1849 kedy bola táto časť územia súčasťou Srbskej vojvodiny a rokov 1849 – 1860, kedy bola súčasťou Vojvodstva Srbsko a Temešvársky Banát); zvyšok Sriemu patril naďalej do habsburskej Vojenskej hranice. 
V roku 1868/1872 sa Sriem (spočiatku, teda do roku (?) 1881, bez častí patriacich do Vojenskej hranice) stal súčasťou Chorvátsko-slavónskeho kráľovstva, a tým aj Uhorska (v širšom zmysle).
Od roku 1918 bol súčasťou Kráľovstva Srbov, Chorvátov a Slovincov resp. Juhoslávie. Do roku 1929 naďalej tvoril samostatnú administratívnu jednotku – Vukovarskú oblasť (nazývanú aj Oblasť Sriem). Od roku 1929 bol administratívne súčasťou Dunajskej bánoviny a Sávskej bánoviny. V rokoch 1941 – 1945 bol celý Sriem súčasťou vojnového Chorvátskeho štátu; administratívne sa označoval ako Veľžupa Vuka. V roku 1945 bol Sriem v rámci obnovenej Juhoslávie opäť rozdelený medzi Chorvátsko a Srbsko. Začiatkom 90. rokov bol súčasťou neuznanej Republiky Srbská Krajina. Dnes je Sriem stále rozdelený medzi Chorvátsko a Srbsko.
Anna Hazare

Kisan Baburao Hazare známy pod menom Anna Hazare (* 15. jún 1937, Bhingar, India) je indický sociálny aktivista.
Stal sa známym vďaka účasti v indickom protikorupčnom hnutí presadzujúc pacifistické metódy podľa vzoru Mahatma Gandhiho. Hazare držal v apríli a auguste 2011 hladovku na protest proti nečinnosti indickej vlády v oblasti boja proti korupcii. Medzi jeho dávnejšie aktivity patrí podpora výstavby environmentálne udržateľnej obce Ralegan Siddhi, ktorá následne slúžila ako vzorový príklad pre podobné projekty po celej krajine.
Who’s Laughing Now

„Who's Laughing Now" je pieseň anglickej speváčky a skladateľky Jessie J z jej debutového albumu Who You Are. Pieseň napísala Jessie J, Astasio, Pebworth, Shave, Abrahams a Ighile a produkovaly ju Parker, James a The Invisible Men. Pieseň poukazuje na ľudí, ktorí v detstve šikanovali Jessie J, a tiež je o tom ako žije svoj život slávna popova hviezda. Pieseň bola vydaná ako štvrtý singel z albumu 21. augusta 2011 vo Veľkej Británií.
Videoklip.
Hudobné video bolo vydané 10. augusta 2011 vo videu je herečka ktorá, hrá malú Jessie J a v škole ju šikanuju. Jessie J hrá vo videu učiteľku, školníka a kuchárku.
Externé odkazy.
Oficiálny videoklip k piesni „Who's Laughing Now" na YouTube
Kia Picanto

Kia Picanto je malý päťdverový hatchback juhokórejskej automobilky Kia. Bol predstavený v roku 2003 na medzinárodnom autosalóne v nemeckom Frankfurte. Vzápätí sa dostal do výroby. Po troch rokoch produkcie došlo k rozšíreniu ponuky pohonných jednotiek, keď k doteraz ponúkaným benzínovým verziám pribudla aj vznetová, tvorená preplňovaným trojvalcom 1.1 CRDi. Rok 2007 priniesol facelift modelu ktorý znamenal ešte väčšie zaoblenie čela, nové svetlá i nárazníky a smerovky integrované do spätných zrkadiel.
Leo Kestenberg

Leo Kestenberg (* 27. november 1882, Ružomberok † 13. január 1962, Tel Aviv, Izrael) bol nemecký a izraelský politik, organizátor, klavirista a hudobný pedagóg.
Život.
Leo Kestenberg sa narodil v Slovenskom Ružomberku v rodine kantora, ktorý syna ako prvý učil hrať na klavíri. Už ako 18-ročný navštevoval Kurz pre majstrov u známeho pianistu a skladateľa Ferruccio Busoniho a v roku 1904 sa presťahoval za svojím učiteľom do Berlína. Neskôr navštevoval konzervatórium Klindworth-Scharwenka a Sternovo konzervatórium, zároveň poskytoval súkromné hodiny klavíra.
Ako aktívny člen SPD sa zapojil do sociálno-demokratickej výchovy. Podieľal sa okrem iného na vydávaní literárnych a politických spisov Ernst Barlach, Oskar Kokoschka a Rosa Luxemburg. V rokoch 1929 – 32 bol námestníkom pruského ministerstva vedy, umenia a vzdelávania a začal rozsiahlu reformu hudobnej výchovy (tzv. Kestenbergove reformy). V rokoch 1923 – 1933 bol profesorom Vysokej školy v Berlíne-Charlottenburgu.
Po prevzatí moci národnými socialistami bol Kestenberg ako Žid škandalizovaný a z Nemecka odišiel do Prahy, kde pôsobil ako referent pre hudobnú výchovu na československom ministerstvo školstva a založil Medzinárodnú spoločnosť pre hudobnú výchovu. Po nemeckej okupácii Sudet v roku 1938 utiekol cez Paríža do izraelského Tel Avivu.
Tam sa stal riaditeľom orchestra Palestíny. Od roku 1945 sa zameral na činnosť v oblasti hudobného, ale aj politického vzdelávania a založil hudobný učiteľský ústav v Tel Avive, kde organizoval až do neskorého veku semináre pre hudobných pedagógov.
Emo Bohúň

Emo Bohúň (* 13. apríl 1899, Ružomberok – † 15. júl 1959, Bratislava) bol slovenský spisovateľ, novinár, redaktor, zakladateľ humoristických časopisov Dereš, Bubon a Veselé noviny. Je tiež autor memoárových a humoristických próz a ľudových románov, pričom viaceré boli aj sfilmované.
Život.
Študoval na gymnáziu v Ružomberku, v maďarskom Makove a na obchodnej akadémii v Dolnom Kubíne. Po roku 1918 pôsobil ako referent, bankový úradník a redaktor v Prešove. Následne pôsobil ako úradník, alebo redaktor vo viacerých mestách: Košice, Ružomberok, Bratislava. V Bratislave pôsobil od roku 1925 ako redaktor viacerých časopisov (okrem iného Ľudová politika, Ľudový chýrnik, Slovenský týždenník), neskôr ako redaktor a v istom období aj riaditeľ Slovenskej tlačovej kancelárie. Po nástupe komunizmu bol perzekvovaný, mal dočasne zákaz publikačnej činnosti a bol vysťahovaný z Bratislavy. Až v roku 1955 mu komunistický režim umožnil publikovať v okresných novinách Cieľ v Žiline. Po páde stalinizmu publikoval ako redaktor závodného časopisu Úderník. V tomto období prispieval do Roháča, Novej literatúry, Technických novín, Večerníka, Života a najmä do Kultúrneho života. Do Bratislavy sa smel vrátiť vďaka príhovoru Juraja Špitzera. Je tiež autorom libreta operety Ženské rozmary (1922) a prekladal z maďarskej literatúry (K. Mikszath). V Žiline na Ulici J. M. Hurbana má od roku 1999 umiestnenú pamätnú tabuľu.
Akútna intersticiálna pneumónia

Akútna intersticiálna pneumónia (skr. AIP) je druh zápalu pľúc. Jej príčina je neznáma, spôsobuje difúzne poškodenie alveol. V akútnej fáze dochádza k rozvoju pľúcneho edému, následne sa začínajú tvoriť v alveolách hyalínové membrány. V subakútnej a chronickej fáze ochorenia dochádza k poškodeniu pľúcneho interstícia a dýchacích ciest. Mikroskopicky je nález pri AIP neodlíšiteľný od ARDS (syndrómu akútnej dychovej tiesne).
Zobrazovacia diagnostika.
V akútnej fáze škvrnité ložiská charakteru mliečneho skla obojstranne, často s ušetrením jednotlivých pľúcnych lobulov bez špecifickej distribúcie, v dorzobazálnych častiach pľúc často konsolidácie pľúcneho parenchýmu. V neskoršej fáze sa objavuje porušenie pľúcnej architektúry, trakčné bronchiektázie, cysty a retikulárne opacity.
Air trapping

Air trapping je špecifický anglický termín používaný v rádiologickej opisnej terminológii, ktorý nemá slovenský ekvivalent (dal by sa preložiť ako „uväznenie vzduchu“). Jeho podstatou je retencia vzduchu v okrajových častiach pľúcneho parenchýmu v dôsledku čiastočnej obštrukcie dýchacích ciest, ktorá má ventilový charakter. Vzduch sa teda do takto postihnutej oblasti pri nádychu dostáva, no pri výdychu sa z nej vytláča iba čiastočne.
Tento jav je pri CT vyšetrení dobre viditeľný na snímkach získaných v zadržanom výdychu. Denzita postihnutých oblastí je zreteľne nižšia ako denzita okolitého pľúcneho parenchýmu. Pri vyšetrení v zadržanom nádychu (ktoré je obvyklé) sa tieto rozdiely prakticky kompletne strácajú.
Air trapping je častým nálezom pri chronických ochoreniach dolných dýchacích ciest, napríklad pri cystickej fibróze.
Hot Dance Club Play

Hot Dance Club Songs je rebríček Billboard magazínu (známy aj ako Club Play Singles alebo Hot Dance/Disco). Rebríček sa zostavuje z piesní, ktoré sú populárne v kluboch a sú obvykle v štýle "Club/Dance". 
Súčasnou number-one skladbou k 27. augusta 2011 v tomto rebríčku je pieseň „I Wanna Go“ od Britney Spears.
História.
Pôvodne sa rebríček volal "Disco Action" (1974), no napokon sa z neho stal "National Disco Action Top 30" (1976) s celkom 40 miestami. V roku 1979 to bolo 60 pozícií, a napokon 100. 
Hot Dance Club Play má svoje podkategórie, konkrétne "Hot Maxi-Single Sales" (sleduje a hodnotí klubovú popularitu 12" vinylových platní) a "Hot Dance/Disco", ktorá sledovala, čo sa v ktorom klube prehráva. Oba tieto pod-rebríčky mali celkovo 50 pozícií. 
Hudobníci.
Hudobníci s najvyšším počtom #1 "Hot Dance Club Play" hitov:
Nexus S

Nexus S je smartphone navrhnutý firmou Google, ktorý vyrába firma Samsung. Ide o prvý telefón s operačným systémom Android 2.3 Gingerbread (perník) a prvé androidové zariadenie s hardvérovou aj softvérovou podporou NFC. Ide o už druhý prípad, keď firma Google spolupracuje s výrobcami na výrobe svojho mobilného telefónu. Tým prvým bol Nexus One.
Dejiny a dostupnosť.
Nexus S bol oficiálne oznámený 6. decembra 2010 na oficiálnom blogu firmy Google, k videniu bol však už 15. novembra na Web 2.0 Summit. Telefón je dostupný od 16. decembra 2010 v USA a od 22. decembra aj v Spojenom kráľovstve.
Indukčný ohrev

Indukčný ohrev je metóda ohrevu elektricky vodivého materiálu (obvykle kovu) vírivými prúdmi, ktoré sa v ňom indukujú elektromagnetickým poľom. 
Ohrev sa vykonáva cievkou s niekoľko málo závitmi, do ktorej sa umiestni ohrievaný materiál.
Cievka je napájaná striedavým napätím od frekvencie 5 kHz, až do frekvencie niekoľkých desiatok až stoviek kHz. Nižšie frekvencie sa používajú na ohrievanie veľkých predmetov, vyššie frekvencie na ohrev drobných a tenkostenných predmetov.
Pri výkonnejších zariadeniach býva cievka chladená vodou, ktorá preteká jej vnútrom.
Využitie.
V oceliarstve a metalurgii neželezných kovov.
Spájkovanie, žíhanie, zváranie, tavenie a pod.
V domácnosti.
Indukčné variče
Dance-pop

Dance-pop je tanečne orientovaný popový žáner, ktorý sa vyvinul z post-disca na začiatku 80. rokov. 
Dejiny.
Dance-pop sú v podstate chytľavé melódie, rytmy klubovej scény a popová štruktúra danej skladby. Dance-popové piesne zvyčajne skladajú producenti ako tomu bolo v 80-tých rokov, keď hi-NRG-ovplyvnené trio Stock, Aitken &amp; Waterman vyrábalo hity hudobníkov ako Kylie Minogue, Rick Astley a tiež Bananarama. Dance-pop zvyčajne bola hudba chlapčenských a dievčenských skupín (ako Mel &amp; Kim, Backstreet Boys, ’N Sync, etc).
Zoznam dance-popových interpretov

Toto je zoznam dance-pop interpretov.
Hyundai Getz

Hyundai Getz je malý automobil značky Hyundai. Predáva sa vo väčšine štátov okrem USA a Kanady. Je k dispozícií v trojdverovej a päťdverovej hatchback verzii zo 4-stupňovou automatickou prevodovkou alebo 5-stupňovou manuálnou prevodovkou.
Vyrába sa od roku 2002. Autorom pôvodného dizajnu je "Hyundai-Kia Euroepan engineering centier" v nemeckom Eschborne. Koncom roku 2005 prešiel voz faceliftom. Drobné zmeny boli vykonané v interiéri a ponuke pohonných jednotiek. Výroba prebieha v juhokórejskom závodu v meste Ulsano.
Predaj podľa kalendárneho roka.
Getz bol v rokoch 2003 – 2008 najpredávanejším vozidlom Hyundai v Európe.
ABC (skupina)

ABC je anglická new wave skupina, ktorá bola populárna v 80. rokoch 20. storočia. ABC sa skladala z Marka Lickleyho, Andyho Newmarka, Davida Yarrita, Marka Whiteho, Glenn Gregoryho a ďalších. ABC bola vytvorená v roku 1980. Skupina patrila medzi tzv. New Romantic, žáner Spandau Ballet, Duran Duran a iných.
Medzi ich najslávnejší album patrí konceptuálny album "The Lexicon of Love", z ktorého pochádzajú romantické piesne ako "Poison Arrow", "The Look of Love" a "Tears Are Not Enough". Album produkoval legendárny producent Trevor Horn. 
Externé odkazy.
Oficiálna stránka
Freeez

Freeez bola anglická dance skupina založená v Londýne roku 1981. Pôvodné zloženie skupiny bolo John Rocca a Andy Stennet. Pôvodný repertoár skupiny bol aj jazz-funk.
Širpo

Širpo je rozľahlá priemyselná zóna, ktorá svojou rozlohou zasahuje do miestnej časti mesta Prešov Nižnej Šebastovej a obce Ľubotice, časť Šarišské Lúky. Rozdeľuje ju potok Šebastovka. Územie západne od potoka patrí do katastra obce Ľubotice,časť Šarišské Lúky a na východ od potoka Šebastovka ide o katastrálne územie patriace mestu Prešov, miestna časť Nižná Šebastová. 
Názov "Širpo" vznikol v období budovania socializmu, pravdepodobne v 60.-tych až 70.- tych rokoch 20.storočia ako skratka. Ľudový výklad názvu je "Šarišský inžiniersko-robotnícky priemyselný obvod", ale pravdepodobnejší je pôvod z názvu podniku "Veľkoobchod s tovarom ŠIRokej POtreby".
Marinus

Marinus môže byť:
Pozri aj.
Pápeži s menom Martin
Zrýchlený vlak

Zrýchlený vlak je kategória vlakov osobnej dopravy. Ide o rovnakú kategóriu, akou sú spěšné vlaky u ČD. Zrýchlené vlaky sú obdobou rýchlikov s častejším zastavovaním, väčšinou slúžili na rýchle spojenie miest v regiónoch a ako prípoje k vlakom vyšších kategórií. Od GVD 2015/2016 sa v pravidelnej prevádzke táto kategória nepoužíva a nahradená bola kategóriou Regional Express (skr. REX).
V lete 2020 boli spoločnosťou ZSSK prevádzkované turistické vlaky práve v kategórii Zr.
Od nového GVD 2022/2023 sú obnovené celoročné Zr vlaky len v úseku Banská Bystrica - Mlynky a späť a Banská Bystrica - Margecany a späť. Garantované sú vo viacerých spojov nízkopodlažné dieselové jednotky.
Osobný vlak

Osobný vlak, "hovorovo" osobák je najnižšia kategória vlakov osobnej dopravy. Osobné vlaky väčšinou zabezpečujú prepravu na krátke vzdialenosti (tzv. regionálnu dopravu) a až na výnimky zastavujú vo všetkých staniciach a zastávkach.
V širšom zmysle sa ako "osobný vlak" môže označovať každý vlak určený na prepravu osôb, bez ohľadu na jeho kategóriu.
Prevádzka.
V súčasnosti premávajú osobné vlaky na 47 tratiach, z toho na 9 ide o medzinárodné linky:
Dopravcovia.
Na všetkých prevádzkovaných tratiach na Slovensku zabezpečuje osobné vlaky štátny dopravca ZSSK. 
ZSSK.
Okrem starších vozňov, rušňov a jednotiek, ktoré sa stále vyskytujú v bežnej prevádzke, bolo v poslednom desaťročí získaných veľké množstvo nových vozidiel. Ide najmä o elektrické rušne 381, dieselové rušne 757, elektrické jednotky 671, motorové jednotky 861 a vozne radu Bdmpeer, Bdteer či Bdgteer.
RegioJet.
RegioJet prevádzkoval v rokoch 2012-2020 osobnú dopravu na trati Bratislava - Komárno. Na prevádzku osobných vlakov používal najmä prenajaté motorové jednotky Talent a Desiro v korporátnom nátere žltej farby.
Komfort cestovania.
S postupnou obnovou vozového parku ZSSK sa zvyšuje podiel nových súprav s klimatizáciou, Wi-Fi pripojením k internetu či Inteligentným dopravným informačným systémom. Na mnohých tratiach jazdia v súčasnosti už len takéto nové súpravy (napr. okolie Nitry, Humenného, Bratislavy či Žiliny)
V osobných vlakoch RegioJetu je k dispozícii Wi-Fi pripojenie, občerstvenie počas cesty a samozrejmosťou je aj klimatizácia.
Air Standardization Coordinating Committee

Air Standardization Coordinating Committee (skr. ASCC, doslova "Výbor na koordináciu leteckej štandardizácie") je spoločná organizácia vytvorená zástupcami vojenských zložiek anglicky hovoriacich štátov USA, Spojené kráľovstvo, Kanada, Austrália a Nový Zéland na účely zjednocovania leteckej terminológie. V roku 1954 ASCC stanovil pravidlá systému označovania zbraňových systémov ZSSR (a neskôr aj ČĽR). Pre jednotlivé zbrane sú vytvárané kódové označenia, ktorých začiatočné písmeno určuje typ zbraňového systému, a to:
Tieto kódové označenia sú používané aj v rámci vojenskej zložky organizácie NATO.
Historická poznámka.
Vytváranie v angličtine vysloviteľných názvov nepriateľských zbraní bolo v americkej armáde zavedené počas druhej svetovej vojny pre označovanie typov japonských lietadiel (Mitsubishi A6M "Zero").
Roháč

Roháč môže byť:
Aortopulmonálne okienko

Aortopulmonálne okienko alebo aortopulmonálne okno (skr. AP okno) je oblasť mediastína vpredu ohraničená vzostupnou a vzadu zostupnou aortou, mediálne ju ohraničuje ligamentum arteriosum, laterálne mediastinálna pleura a ľavé pľúcne krídlo. Zhora tvorí hranicu aortálny oblúk, zdola ľavá pľúcna tepna. Termín sa používa v rádiologických opisoch. Je miestom, kde sa často nachádzajú patologicky zväčšené lymfatické uzliny, väčšinou ako prejav zápalového alebo nádorového postihnutia mediastína a pľúc.